L'Ajuntament de Sagunt rep la donació de dos quadres del pintor grec Panos Zoupanos
29 de maig 2018

![Imagen 1](/media/qhsctjce/20img_5426_cuerpo.jpg)![Imagen 2](/media/zcinc3ly/20img_5451_cuerpo.jpg)

​

L'Ajuntament de Sagunt va rebre ahir Panos Zoupanos, un artista grec que ha realitzat una donació de dos quadres a la ciutat de Sagunt. Este oferiment és amb motiu de la germanor que existix entre Zakynthos, ciutat de l'artista, i Sagunt.

Un dels quadres que ha donat és una còpia del dibuix de l'alzina sota la qual el poeta Dionisios Salomós, poeta nascut a Zakynthos, va escriure l’‘_Himne de la Llibertat_’ en el segle XVIII durant la revolució grega contra els turcs. Zoupanos va tindre l'oportunitat de dibuixar-la al natural abans que l'alzina caiguera, ja que esta era l'última que quedava de tres. El dibuix original d'esta alzina es troba en el museu Dionisios Solomós de Zakynthos.

 ![](/media/cwglcp4p/20img_5441_cuerpo.jpg)  

Pel mateix motiu de la germanor que unix a estes ciutats, Zoupanos també ha donat una altra de les seues obres amb títol ‘Composición de medidas nº117’. En este cas una obra realitzada amb oli sobre tela.

Panos Zoupanos va nàixer el 22 d'agost de 1926 a l'illa grega de Zante. Va realitzar estudis en l'Acadèmia Lliure Teo Drosos d'Atenes, prosseguint-los en l'Escola de Belles Arts de San Fernando a Madrid. Residix a Espanya des de 1967. Ha realitzat exposicions a Atenes (exposicions panhelèniques d’art) i a Madrid (Galeria Macarrón, exposicions nacionals de belles arts, biennals internacionals de l'esport en les belles arts, salons de tardor).

![](/media/r4jjgpgp/20img_5457_cuerpo.jpg)  
  
 

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-rep-la-donacio-de-dos-quadres-del-pintor-grec-panos-zoupanos/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-rep-la-donacio-de-dos-quadres-del-pintor-grec-panos-zoupanos/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-rep-la-donacio-de-dos-quadres-del-pintor-grec-panos-zoupanos/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-rep-la-donacio-de-dos-quadres-del-pintor-grec-panos-zoupanos/)